# data[].attributes.body
Frank Aarebrot: en organisasjon som er til for å bekjempe kristendommen

humanisme = ateisme (historisk feil)

"humanisme" hadde ikke blitt til uten kristendommen og opplysningstiden

--> monopolisere begrepet

Kall HEF for "Kamp mot overtro" i stedet for å si at humanisme er det samme som ateisme

HEF: "like meningsløst som å si at man ønsker å bli kvitt andre politiske partier enn sitt eget"

# data[].attributes.attachment_link.provider_name
Fri tanke - nettavis for livssyn og livssynspolitikk

# data[].attributes.attachment_link.readable_text
– Human-Etisk Forbund fører en idiotisk kamp mot kristendommen og seiler under falsk flagg når de sier at humanisme er det samme som ateisme, tordner professor Frank Aarebrot.

Publisert: 23.10.2015 kl 15:18

Generalsekretær i Human-Etisk Forbund, Kristin Mile, føler seg ikke truffet av kritikken.

Nylig ble professor Frank Aarebrot spurt av Frelsesarmeens blad Krigsropet om sitt forhold til kristen tro. Han benyttet anledningen til å kritisere Human-Etisk Forbund.

– Jeg er en god, gammeldags agnostiker, men jeg er ikke medlem av Human-Etisk Forbund. Det er en organisasjon som er til for å bekjempe kristendommen, noe som er både rimelig fånyttes og idiotisk å gjøre. Kristendommen er en viktig kraft, konstaterte Aarebrot.

Overfor Fritanke.no slår han fast at hovedpoenget er å kritisere forbundet for bruken av begrepet humanisme.

– Hvis man kjenner litt til europeisk historie, vet man at det å assosiere humanisme med ikke-tro er helt feil. Humanismen har ikke noe med ikke-tro å gjøre, historisk sett. Humanismen ville ha vært utenkelig uten kristendommen og opplysningstid. Se bare hvordan SV og Krf allierer seg for Syria-flyktningene. Humanisme går på tvers av religion. Forbundet burde slutte med denne historieforfalskningen og heller kalle seg ateistene og agnostikerne, eller noe. Det er helt greit at Human-Etisk Forbund har seremonier og slikt, men de bør bære ærlige på hva de står for.
– Forbundet heter jo human-etisk. Gjør det saken bedre?
– Nei. Humanisme er ingenting hvis det ikke har noe med etikk å gjøre, så det blir det samme. Det er et forsøk på å smykke seg med fine ord. Human-Etisk Forbund seiler under falsk flagg og prøver å monopolisere begrepet. Det er fullstendig feil historisk sett. De eneste som mente humanisme er direkte knyttet til ateisme var de revolusjonære i Frankrike og Russland, men Robespierre og Lenin er jo ikke noen forbilder for Human-Etisk Forbund akkurat.
– Du sier at forbundet driver en "idiotisk kamp mot kristendommen"? Er det ikke en forskjell mellom å kjempe mot privilegier til Den norske kirke, og det å bekjempe kristendom generelt sett?
– Jo, men Human-Etisk Forbund gjør jo begge deler. Greit å være imot privilegier, men dere er jo også veldig kritiske til tungetale og helbredelse ved bønn og slikt. Det er jo sånt som kristne faktisk tror på. Jeg er også kritisk til det altså, men det er helt feil å kalle det "humanisme". Kall det kamp mot overtro. Det er mye ærligere enn å forvirre befolkningen og lure borgerlige konfirmanter til å tro at humanisme er det samme som ateisme.
– Tror du Human-Etisk Forbund egentlig er ute etter å utrydde kristendommen?
– Jeg tror det ville ha blitt grått noen veldig tørre tårer i Human-Etisk Forbund hvis kristendommen avgikk med døden. Dere ville ikke ha arrangert noen sørgemarsj akkurat.

– Jeg tror det ville ha blitt grått noen veldig tørre tårer i Human-Etisk Forbund hvis kristendommen avgikk med døden. Dere ville ikke ha arrangert noen sørgemarsj akkurat.

Føler seg ikke truffet

Generalsekretær i Human-Etisk Forbund, Kristin Mile, føler seg ikke veldig truffet av kritikken fra Frank Aarebrot.

– Vi er selvsagt klar over at humanismen også har et historisk opphav i kristendommen, og at det er mange måter å forstå begrepet på. Vi er faktisk nettopp ferdig med en bred diskusjon om disse tingene på vår årlige landskonferanse. Humanisme som livssyn er imidlertid ikke noe vi bare har funnet på selv. Det er anerkjent både internasjonalt og i Norge som et ikke-religiøst, menneskesentrert livssyn, sier hun.

Kristin Mile har heller ikke noe særlig til overs for Aarebrots påstander om at Human-Etisk Forbund egentlig ønsker å bli kvitt kristendommen.

– Det er en absurd påstand. Aarebrot burde sette seg inn i hvor konsekvent vi forsvarer religionsfriheten. Det er jo nettopp for å sette religionen fri at vi vil ha slutt på statskirkeordning og privilegier. Så er vi selvsagt kritiske til deler av det religiøse også. Det ligger jo i sakens natur. Vi er jo ikke religiøse selv. Men å påstå at vi vil bli kvitt kristendommen fullstendig, er like meningsløst som å si at man ønsker å bli kvitt andre politiske partier enn sitt eget, bare fordi man er uenig med dem, sier Mile.

– Å påstå at vi vil bli kvitt kristendommen fullstendig, er like meningsløst som å si at man ønsker å bli kvitt andre politiske partier enn sitt eget, bare fordi man er uenig med dem.

Oppdatert 28.10.15

Filosof og humanist Morten Fastvold har nå svart på kritikken fra Aarebrot:
Aarebrots kamp mot stråmenn

# data[].attributes.attachment_link.title
Frank Aarebrot hardt ut mot Human-Etisk Forbund

# data[].attributes.attachment_link.description
Human-Etisk Forbund fører en idiotisk kamp mot kristendommen og seiler under falsk flagg når de sier at humanisme er det samme som ateisme, tordner professor Frank Aarebrot. Publisert: 23.10.2015 kl 15:18 Generalsekretær i Human-Etisk Forbund, Kristin Mile, føler seg ikke truffet av kritikken.

# data[].attributes.body
I human-etisk forbund benytter man seg av navnefest i stedet for dåp i kristendommen. Målet med navnefesten er å ønske et barn velkommen til verden. Navnefesten er en feiring for at barnet skal bli offentlig kjent og kan hilse på venner og familie. Det er likheter mellom dåp og navnefest. Begge er feiringer for familie og venner at et barn har kommet til verden. Den største forskjellen er at i kristendommen er det en mer religiøs seremoni hvor en kristen har nådd verden.

# data[].attributes.body
Humanistisk vigsel er en vakker og stemningsfull seremoni som feirer og bekrefter at to mennesker har valgt hverandre.

Det er en flott seremoni som man kan feire der man skulle ville ønske, bare ikke i kirken;)

Noen viktige punkter for et humanistisk ekteskap er:

Kjærlighet, likeverd og gjensidig respekt

Nina og Halfdan sitt humanistiske bryllup

# data[].attributes.attachment_link.title
Første likekjønnede vielse - Humanistisk vigsel

# data[].attributes.body
Humanistisk gravferd er en høytidelig seremoni der den avdøde settes i sentrum på en vakker måte, med elementer som musikk, taler, dikt, sang og minneord. Human-etisk forbund stiller også med en taler. Minnestunden har fokus på avdødes liv, og på situasjonen for de pårørende. Hvem som helst kan velge humanistisk gravferd. Kristen og humanistisk gravferd er egentlig ganske like, bortsett fra at humanistene har fjernet alt som minner om kristen tro og tanke.